ก็อตซิลลา

**ก็อตซิลล่า** (; ) เป็นภาพยนตร์สัตว์ประหลาดของญี่ปุ่นที่ได้รับความนิยมเป็นอย่างมาก สร้างโดยโทโมยูกิ ทานากะ โปรดิวเซอร์ของบริษัทโตโฮภาพยนตร์ โดยมีตัวเอกของเรื่องคือ   ก็อตซิลล่า ออกฉายครั้งแรกในปี ค.ศ. 1954 เพื่อเป็นการย้ำเตือนความน่ากลัวของอาวุธนิวเคลียร์​

ต้นกำเนิดของก็อตซิลล่าจะแตกต่างออกไปในแต่ละเวอร์ชัน ในแบบฉบับของอเมริกา ก็อตซิลล่า ปี 2014 ถึง ก็อตซิลล่าและคองอาณาจักรใหม่ ปี 2024 จะมีจุดกำเนิดมาจากสัตว์ยุคดึกดำบรรพ์ที่จำศีลอยู่ใต้โลกกลวง และตื่นขึ้นเพราะปริมาณรังศีจากนิวเคลียร์ ที่ ฮิโรชิมา และ นางาซากิ ปี 1945 ก็อตซิลล่าตัวนี้มีต้นแบบมาจากตัวร้ายในอุลตร้าแมน (คนส่วนใหญ่มักจะคิดว่าก็อตซิลล่าตัวนี้มีต้นกำเนิดเหมือนกับก็อตซิลลายุคเฮเซย์แต่จริงๆแล้วไม่ใช่ ข้อมูลนี้อ้างอิงมาจากหนังสือก็อตซิลล่าของโตโฮ) ใน ก็อตซิลล่า อสูรพันธุ์นิวเคลียร์ล้างโลก ที่ฉายในปี 1998 จะมีจุดกำเนิดมาจากกิ้งก่าอิกัวน่าที่โดนระเบิดนิวเคลียร์แล้วกลายพันธุ์เป็น ซิลล่า (ชื่อเล่นที่ทางแฟนคลับตั้งให้ เนื่องจาก แฟนๆก็อตซิลล่าไม่นับตัวนี้ว่าเป็นก็อตซิลล่าเนื่องจากการออกแบบ การลดทอนความแข็งแกร่ง ทำให้ ฮารุโอะ นากาจิมา นักแสดงชายผู้สวมชุดก็อตซิลลาในภาพยนตร์ก็อตซิลล่ายุคแรก พูดออกมาว่า "เจ้านี่ไม่ใช่ก็อตซิลล่า" แต่ภายหลังเริ่มมีการยอมรับมากขึ้น) ในแบบฉบับของญี่ปุ่นในซีรีส์อนิเมะเรื่อง ก็อตซิลล่า จุดเอกภาพ จะมีต้นกำเนิดมาจากฝุ่นแดง ใน ชิน ก็อตซิลล่า มีต้นกำเนิดมาจากปลาดึกดำบรรพ์ ที่รับสารกัมมันตรังสีปริมาณมาก จึงวิวัฒนาการเป็น 4 ร่าง ในยุคเฮเซย์จะมีจุดกำเนิดมาจากไดโนเสาร์ที่โดนนิวเคลียร์แล้วกลายเป็นก็อตซิลล่า (ซึ่งจุดกำเนิดของก็อตซิลล่าของญี่ปุ่นจะมีเพิ่มเติมในภาค ก็อตซิลล่าปะทะคิงกิโดร่า) ส่วนภาคต้นฉบับในปีค.ศ. 1954 ก็อตซิลล่าจะเป็นสัตว์โบราณที่กำลังจำศีลอยู่ใต้ทะเลและถูกปลุกขึ้นจากการทดลองระเบิดนิวเคลียร์ สิ่งมีชีวิตที่สมบูรณ์แบบความโกรธแค้น

## ลักษณะ
ก็อตซิลล่าเป็นสัตว์ประหลาดยักษ์ที่สูงประมาณ 50-120 เมตร ที่ใหญ่สุดอยู่ที่ 315 เมตร เป็นขนาดของก็อตซิลล่า เอิร์ท

### ต้นแบบ
ต้นแบบของก็อตซิลล่ามาจาก
:1.ไทแรนโนซอรัส เรกซ์สื่อถึงความยิ่งใหญ่และน่าเกรงขาม
:2.อิกัวโนดอนสื่อถึงความสง่างาม 
:3.สเตโกซอรัสมีแผงหลังเป็นลักษณะเด่นของก็อตซิลล่า
:4.จระเข้ตีนเป็ดสื่อถึงความน่ากลัว
:5.มีผิวหนังตะปุ่มตะป่ำเป็นเกล็ดแข็งเหมือนกับ “ฮิบาคุชา” (บาดแผลจากระเบิดนิวเคลียร์)

## ความนิยม
ก็อตซิลล่าได้รับความนิยมเป็นอย่างมากทั้งในประเทศญี่ปุ่นและประเทศอื่นในเอเชีย ถึงขนาดที่ฮอลลิวู้ดได้ซื้อลิขสิทธิ์ไปสร้างเป็นภาพยนตร์ฟอร์มยักษ์ถึง 5 เรื่อง ได้แก่ ก็อตซิลล่า อสูรพันธุ์นิวเคลียร์ล้างโลก ในปี 1998 ก็อตซิลล่า ในปี 2014 ก็อดซิลล่า 2: ราชันแห่งมอนสเตอร์ Godzilla vs. Kong 2021 และ ก็อตซิล่าปะทะคอง 2 อาณาจักรใหม่ ในปี 2024 อีกทั้งในเกม Call of Duty Warzone ยังได้มีการนำเนื้อหาที่เกี่ยวข้องกับก็อตซิล่า มาใส่ไว้ในตัวเกมในรูปแบบของกิจกรรมและเนื้อหาพิเศษให้ผู้เล่นได้เข้าร่วมเล่นอีกด้วย

## สิ่งสืบเนื่อง
จากลักษณะร่างกายใหญ่โต และความแข็งแกร่งของก็อตซิลล่านี้เอง ที่ได้ส่งผลให้มีการนำชื่อก็อตซิลล่า ไปเป็นฉายาให้กับ นักมวยไทยชาวเยอรมัน ที่มีชื่อว่า ยาห์ยา กูเลย์

และมีการตั้งเป็นชื่อสกุลของไดโนเสาร์กินเนื้อที่มีความยาว 5.5 เมตร ที่รัฐนิวเม็กซิโกว่า *[[Gojirasaurus]]* ซึ่งมาจากคำว่า "โกจิร่า" อันเป็นชื่อในสำเนียงภาษาญี่ปุ่นของก็อตซิลล่า โดยผู้ค้นพบคือ เคนเนธ คาร์เพนเธอร์ นักบรรพชีวินวิทยาก็เป็นแฟนชนิดเหนี่ยวแน่นของก็อตซิลลาด้วยนั่นเอง

## ศัตรูของก็อตซิลล่า
**1.[[แองกิรัส]]** เป็นไดโนเสาร์พันธุ์แองคิโลซอรัสที่กลายพันธุ์เนื่องมาจากระเบิดนิวเคลียร์ เช่นเดียวกับ ก็อตซิลล่า (พบกับก็อตซิลล่าครั้งแรกใน Godzilla Raids Again (1955) และ ล่าสุดใน Godzilla final wars (2004)) และปรากฏตัวเป็น โครงกระดูกใน godzilla 2 king of the monster

**2.[[คิงคอง|คิง คอง]]** เป็นกอริลล่ายักษ์ที่อาศัยอยู่เกาะกะโหลกที่มีขนาดใหญ่ยักษ์ (เจอก็อตซิลลาครั้งแรกใน King Kong VS Godzilla (1962)และล่าสุดใน Godzilla vs. Kong 2021)

**3.[[ม็อธร่า]]** เป็นผีเสื้อกลางคืนที่มีขนาดใหญ่เปรียบเหมือนเทพเจ้าที่คอยดูแลสิ่งศักดิ์สิทธิ์ (เจอก็อตซิลล่าครั้งแรกใน Godzilla VS Mothra (1964) และล่าสุดใน ก็อตซิลล่า 2: ราชันแห่งมอนสเตอร์)

**4.[[คิงกิโดราห์|คิง กิโดร่าห์]]** เป็นสัตว์ประหลาดต่างดาวที่มีลักษณะคล้ายกับมังกรสีทองที่มี 3 หัว มักถูกควบคุมโดยมนุษย์ต่างดาว X หรือ xilians แต่บางภาคมันไม่ได้ถูกควบคุมและมีนิสัยเป็นของตัวเอง (เจอก็อตซิลล่าครั้งแรกใน Ghidorah The Three Headed Monster (1964)และครั้งล่าสุดใน ก็อตซิลล่า 2: ราชันแห่งมอนสเตอร์)

**5.[[เม็กกะก็อตซิลล่า]]** ในช่วงแรกมันถูกสร้างขึ้นโดยมนุษย์ต่างดาวเพื่อใช้ยึดครองโลก โดยมีก็อตซิลล่าเป็นต้นแบบ แต่ในภาคหลังๆมันกลับถูกสร้างโดยมนุษย์แทน เม็กกะก็อตซิลล่ามีขีปนาวุธทั่วทั้งตัว ยิงได้หลายอย่างพร้อมกันได้ (เจอก็อตซิลล่าครั้งแรกใน Godzilla VS Mechagodzilla (1974)และล่าสุดใน Godzilla vs. Kong 2021) (ยุคมิลเลนเนียมมันใช้ชื่อว่า คิริว)

**6.[[ราดอน หรือ โรแดน]]** เป็นเทอราโนดอนขนาดยักษ์ที่อาศัยอยู่ใต้ดิน แล้วมันก็ถูกปลุกขึ้นมา และไปทำลายเมือง แต่ก็มีบางภาคที่มันเป็นตัวดี (เจอก็อตซิลล่าครั้งแรกใน Ghidorah The Three Headed Monster (1964) และล่าสุดใน ก็อตซิลล่า 2: ราชันแห่งมอนสเตอร์)

**7.[[ไบโอแลนเต้|ไบโอลันเต้]]** เป็นสัตว์ประหลาดที่มีดีเอนเอของก็อตซิลล่า มนุษย์ และ ดอกกุหลาบอยู่ ร่างแรกจึงมีหัวลักษณะคล้ายดอกกุหลาบ ส่วนร่างสองหัวมีลักษณะคล้ายกับจระเข้ มีหนวดหลายเส้น ปลายหนวดแต่ละเส้นมีลักษณะคล้ายกาบหอยแครง สามารถใช้เป็นอาวุธต่อสู้กับก็อตซิลล่าได้ (เจอก็อตซิลล่าครั้งแรกใน Godzilla VS Biollante (1989))

**8.[[เดสทรอยย่าห์]]** เป็นสัตว์ประหลาดที่เกิดมาจาก Oxygen Destroyer อาวุธที่ใช้ฆ่าก็อตซิลล่าในปี 1954 มีขนาดตัวที่ใหญ่โตและอาจแข็งแกร่งกว่าก็อตซิลล่า (เจอก็อตซิลล่าครั้งแรกใน Godzilla VS Destroyah (1995))

**9.[[คิง ซีซ่าร์]]** เป็นสัตว์ในตำนานของ โอกีนาว่า มีลักษณะคล้ายสิงโตและสุนัขรวมกัน มักจะถูกปลุกให้ตื่นเมื่อมีภัยคุกคาม ในช่วงแรกมันเป็นพันธมิตรกับก็อตซิลล่า ก่อนจะเปลี่ยนมาเป็นศัตรูในภาค Godzilla Final Wars (2004) (เจอก็อตซิลลาครั้งแรกใน Godzilla VS Mechagodzilla (1974))

**10.[[ก็อตซิลล่า อสูรพันธุ์นิวเคลียร์ล้างโลก|ซิลล่า หรือ ก็อตซิลล่า 1998]]** เป็นสัตว์ประหลาดที่เกิดมาจากอิกัวน่าที่กลายพันธุ์อันเนื่องมาจากระเบิดนิวเคลียร์ เช่นเดียวกับก็อตซิลล่า มีลักษณะคล้ายกับก็อตซิลล่า แต่ที่ต่างคือมันมีหัวโตยาว และเดินเหมือนไดโนเสาร์จำพวกเทอโรพอด ตัวนี้แหละที่โผล่ในเรื่อง  ก็อตซิลล่า อสูรพันธุ์นิวเคลียร์ล้างโลก (1998)      (เจอก็อตซิลล่าครั้งแรกใน Godzilla Final Wars (2004)) ซึ่งมันก็ชื่อเหมือน ก็อตจิตัวอื่น

คือ ไตรสตาร์โกจิ (tri-star goji )

**11.[[แบทธร่า]]** เป็นร่างด้านมืดของม็อธร่า และมีนิสัยต่างจากม็อธร่าแบบสิ้นเชิง มันต้องการที่จะทำลายสิ่งศักดิ์สิทธิ์ทั้งหมด (เจอก็อตซิลล่าครั้งแรกใน Godzilla VS Mothra: Battle For Earth (1992))

**12.[[Gigan|ไกแกน]]** เป็นสัตว์ประหลาดไซบอร์กที่ถูกมนุษย์ต่างดาวควบคุมเพื่อมายึดครองโลกเช่นเดียวกับ คิงกิโดร่าห์ มีลักษณะที่คล้ายกับไดโนเสาร์ แต่มีความเป็นหุ่นยนต์เพิ่มเข้ามาด้วย เช่น ใบเลื่อยที่ท้อง ตะขอที่แขน (ใน Godzilla Final Wars (2004) แขนของมันสามารถยิงสายได้ และยิงเลื่อยจากอกได้ และ ตอนที่สู้กับมอธร่า แขนของมันถูกเปลี่ยนจากตะขอเป็นใบเลื่อย และโดนเลื่อยตัวเองฟันหัวตาย) ดวงตาที่สามารถยิงเลเซอร์ได้ลักษณะคล้ายไซคลอปส์ จากเอกซ์เมน (เจอก็อตซิลล่าครั้งแรกใน Godzilla VS Gigan (1972))

**13.[[เฮโดร่าห์]]** เป็นสัตว์ประหลาดที่เกิดมาจากมลพิษบนโลก หลอมรวมกัน สามารถปล่อยสารกรดได้ (เจอก็อตซิลลาครั้งแรกใน Godzilla VS Hedorah (1971))

**14.[[สเปสก็อตซิลล่า]]** เป็นร่างโคลนของก็อตซิลลาที่เกิดจากเซลล์ของก็อตซิลล่าไปกลายพันธ์ในอวกาศ มีลักษณะเหมือนก็อตซิลล่าทุกประการ แต่มีแท่งคริสตัลต่างดาวอยู่บนหลัง หางและหัวไหล่ (เจอก็อตซิลลาครั้งแรกใน Godzilla VS Spacegodzilla (1994))

**15.[[เอบิร่า]]** เป็นกุ้งมังกรผสมปูที่มีขนาดใหญ่ยักษ์ เป็นสัตว์ประหลาดประจำเกาะ และ คอยขับไล่มนุษย์ที่เข้าไปอยู่แถวนั้น (เจอก็อตซิลลาครั้งแรกใน ebirah horror of the deep (1966))

**16.[[คามาคุรัส]]** เป็นตั๊กแตนตำข้าวที่มีขนาดใหญ่ยักษ์ (เจอก็อตซิลล่าครั้งแรกใน Son Of Godzilla (1967)และครั้งล่าสุดใน Godzilla monster planet)

**17.[[คุมองกะ]]** เป็นแมงมุมที่มีขนาดใหญ่ยักษ์ มีลายสีน้ำตาลตัดทอง (เจอก็อตซิลล่าครั้งแรกใน Son Of Godzilla (1967))

**18.มอนสเตอร์ X** เป็นสัตว์ประหลาดที่ถูกมนุษย์ต่างดาว X ควบคุม มาจากอวกาศเพื่อยึดครองโลกและกำจัดก็อตซิลล่า และสามารถกลายร่างเป็น ไคเซอร์ กิโดร่าห์ได้ (เจอก็อตซิลล่าครั้งแรกใน Godzilla Final Wars (2004))

**19.ไททันโนซอรัส** เป็นสัตว์ประหลาดยักษ์ สูงถึง 60 เมตร มีลักษณะคล้ายไดโนเสาร์ผสมกับปลา มีครีบคล้ายพัดที่ปลายหาง ถูกมนุษย์ต่างดาวควบคุมเพื่อใช้เป็นอาวุธในการกำจัดก็อตซิลล่าร่วมกับ**[[เม็กกะก็อตซิลล่า]]** (เจอก็อตซิลล่าครั้งแรกใน Terror Of Mechagodzilla (1975) )

**20.ออร์ก้า** เป็นสัตว์ประหลาดที่มีหลายรูปร่าง สามารถเปลี่ยนร่างได้ และอาจเป็นชื่อต้นแบบเครื่องมือสื่อสานกับไททันใน ก็อตซิลล่า 2: ราชันแห่งมอนสเตอร์       (เจอก็อตซิลลาครั้งแรกใน Godzilla 2000 (1999))

**21.[[บาราก้อน]]** เป็นสัตว์เลื้อยคลานคล้ายสัตว์เลี้ยงลูกด้วยนมขนาดใหญ่ที่เคยสู้กับแฟลงเก้น สไตล์มาก่อน (เจอก็อตซิลล่าครั้งแรกใน Destroy all Monster (1968))

**22.มูโต** เป็นสัตว์ประหลาดที่มีหน้าตาคล้ายค้างคาว มันมาบุกและทำลายเมืองซานฟรานซิสโก เพื่อวางไข่ขยายพันธุ์ มนุษย์ และก็อตซิลล่า ก็มาทำลายไข่แล้วฆ่ามัน (เจอก็อตซิลลาครั้งแรกใน Godzilla (2014))

**23.[[เมก้ากีรัส]]** เป็นสัตว์ประหลาดคล้ายกีก้ามอธ (เจอก็อตซิลล่าครั้งแรกใน Godzilla VS Megaguirus (2000))

**24.[[เมกกาล่อน]]** เป็นสัตว์ประหลาดที่อาศัยอยู่ใต้ดินถูกสร้างขึ้นโดยมนุษย์ใต้พิภพ มีลักษณะคล้ายมนุษผสมด้วง มีมือเป็นสว่านเจาะ (ปรากฏตัวครั้งแรกในภาพยนตร์เรื่อง อังกฤษ:Godzilla vs. Megalon ก็อตซิลล่า ปะทะ สัตว์ประหลาดใต้พิภพ ค.ศ. 1973)

### ส่วนสูงของก็อตซิลล่าและน้ำหนักของแต่ละยุค
ก็อตซิลล่ายุคโชวะ สูง 50เมตร หนัก 20,000ตัน

ก็อตซิลล่ายุคเฮเซย์ปี 1984-1989 สูง 80เมตร หนัก 50,000ตัน

ก็อตซิลล่ายุคเฮเซย์ปี 1991-1995 สูง 100เมตร หนัก 60,000ตัน

ก็อตซิลล่ายุคมิลเลนเนี่ยม ปี1999 2000 2002 2003 สูง 55เมตร หนัก 25,000ตัน 

ก็อตซิลล่ายุคมิลเลนเนี่ยม ปี 2001 สูง 60เมตร หนัก 30,000ตัน

ก็อตซิลล่ายุคมิลเลนเนี่ยม (ไฟนอลวอร์) ปี2004 สูง 100เมตร หนัก 55,000ตัน

ก็อตซิลล่า ลีเจนดารี่ 2014 สูง 108เมตร หนัก 90,000ตัน / 2019 สูง 119.5เมตร หนัก 99,634ตัน / 2021 สูง 121.92 เมตร หนัก -

ชินก็อตซิลล่า (ปี 2016) สูง 118.5เมตร หนัก 92,000ตัน

ก็อตซิลล่า2017 (อนิเมะ) สูง 50เมตรและหนัก10,000ตัน สูง 300เมตรและหนัก 100,000ตัน (ตอนอายุ20,000ปี)

ก็อตซิลล่า ซิงกูลาร์ พอยต์ (อนิเมะ) สูง 45-100 เมตร

## รายชื่อตอน

* ก็อตซิลล่า (1954)
* ก็อดซิลลา อสูรร้ายคืนชีพ (1955)
* คิงคอง ปะทะ ก็อดซิลลา (1962)
* กิโดร่า อสูรกาย 3 หัว (1964)
* มอสรา ปะทะ ก็อดซิลลา (1964)
* สัตว์ประหลาดจากต่างดาว (1965)
* อีบีร่ามฤตยูใต้สมุทร (1966)
* ลูกก็อตซิลลาอาละวาด (1967)
* ศึกถล่มเกาะสัตว์ประหลาด (1968)
* การแก้แค้นของก็อตซิลล่า (1969)
* ก็อตซิลล่าผจญฮีโดร่า (1971)
* ก็อดซิลลา ปะทะ ไกกัน (1972)
* ก็อตซิลล่า ปะทะ สัตว์ประหลาดใต้พิภพ (1973)
* ก็อดซิลลา ปะทะ เมก้าก็อดซิลลา (1974)
* มหาประลัยก็อตซิลล่าเหล็กถล่มก็อดซิลลา (1975)

* ก็อตซิลล่าทลายโลก (1984)
* ก็อดซิลลาผจญต้นไม้ปีศาจ (1989)
* ก็อดซิลลา ปะทะ คิงส์-กิโดรา (1991)
* ก็อดซิลลา ปะทะ มอสรา (1992)
* ก็อดซิลลา ปะทะ เมก้าก็อดซิลลา 2 (1993)
* ก็อดซิลลา ปะทะ สายพันธุ์ก็อดซิลลาต่างดาว (1994)
* ก็อตซิลล่า ถล่ม เดสทรอยย่า ศึกอวสานก็อตซิลล่า (1995)
* ก็อตซิลล่า 2000 (1999)
* ก็อดซิลล่า ปะทะ เมก้ากีรัส ก็อดซิลล่าตะลุยข้ามศตวรรษ (2000)
* ก็อดซิลลา, มอสรา และคิงส์กิโดรา สงครามจอมอสูร (2001)
* ก็อดซิลลา สงครามโค่นจอมอสูร (2002)
* ก็อดซิลลา ศึกสุดยอดจอมอสูร (2003)
* ก็อดซิลลา สงครามประจัญบาน 13 สัตว์ประหลาด (2004)
* ก็อตซิลล่า (ภาพยนตร์ พ.ศ. 2557) (2014)
* ก็อตซิลลา รีเซอร์เจนท์ (2016)
* ก็อตซิลล่า มหาศึกทวงโลก (2017)
* ก็อตซิลล่า ราชันแห่งมอนสเตอร์ (2019)
* ก็อตซิลล่า ปะทะ คอง (2021)

ในวันที่ 3 พฤศจิกายน 2014 ก็อตซิลลาได้รับประกาศนียบัตรจากนายกเทศมนตรีเขตเซะตะงะยะ ในฐานะที่มีส่วนสำคัญอย่างยิ่งต่อการพัฒนาเทคนิคพิเศษทางภาพยนตร์ของญี่ปุ่น ในวาระครบรอบ 60 ปีที่ภาพยนตร์ก็อตซิลลาภาคแรกได้เข้าฉาย 

## หมายเหตุ

## อ้างอิง
 

### ข้อมูล

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## แหล่งข้อมูลอื่น

* Official ''Godzilla'' website by Toho Co., Ltd
* Official website of Toho Co., Ltd (Japanese)
* Godzilla on IMDb

หมวดหมู่:ตัวละครภาพยนตร์ไซไฟ
หมวดหมู่:ก็อตซิลลา
หมวดหมู่:ตัวละครภาพยนตร์สยองขวัญ
หมวดหมู่:ตัวละครที่เป็นสัตว์ประหลาดทะเล
หมวดหมู่:ตัวละครที่เป็นสัตว์เลื้อยคลาน
หมวดหมู่:ตัวละครในบันเทิงคดีที่มีความสามารถเกี่ยวกับไฟหรือความร้อน
หมวดหมู่:ตัวละครในบันเทิงคดีที่มีพลังเหนือมนุษย์
หมวดหมู่:ตัวละครในบันเทิงคดีที่มีความทนทานหรือการไม่สามารถทำลายได้
หมวดหมู่:สัญลักษณ์นำโชคสตูดิโอภาพยนตร์